# Úradný vestník C 12A/15.

| | ISSN 1977-1037 |
| --- | --- |
| Úradný vestník
  Európskej únie | C 12A |
| | |
| Slovenské vydanie | Informácie a oznámenia | Zväzok 5915. januára 2016 |

ISSN 1977-1037

Úradný vestník

Európskej únie

C 12A

Slovenské vydanie

Informácie a oznámenia

Zväzok 5915. januára 2016

---

| Číslo oznamu | Obsah | Strana |
| --- | --- | --- |
| | V   Oznamy |
| | ADMINISTRATÍVNE POSTUPY |
| | Súdny dvor Európskej únie |
| 2016/C 012A/01 | Výzva na podávanie prihlášok | 1 |

Číslo oznamu

Obsah

Strana

V   Oznamy

ADMINISTRATÍVNE POSTUPY

Súdny dvor Európskej únie

2016/C 012A/01

Výzva na podávanie prihlášok

1

---

| SK | |
| --- | --- |

SK

---

V Oznamy

ADMINISTRATÍVNE POSTUPY

Súdny dvor Európskej únie

| 15.1.2016 | SK | Úradný vestník Európskej únie | CA 12/1 |
| --- | --- | --- | --- |

15.1.2016

SK

Úradný vestník Európskej únie

CA 12/1

---

VÝZVA NA PODÁVANIE PRIHLÁŠOK

(2016/C 012 A/01)

V blízkej budúcnosti dôjde na Súdnom dvore Európskej únie v Luxemburgu k uvoľneniu miesta generálneho riaditeľa pre tlmočenie (platová trieda AD 14 alebo AD 15). Toto miesto sa bude obsadzovať na základe článku 29 ods. 2 Služobného poriadku úradníkov Európskej únie.

Úlohou riaditeľstva pre tlmočenie na Súdnom dvore Európskej únie (1) je asistovať pri súdnej činnosti Súdneho dvora, Všeobecného súdu a Súdu pre verejnú službu formou tlmočenia na veľmi vysokej kvalitatívnej úrovni na pojednávaniach a iných stretnutiach organizovaných inštitúciou.

Riaditeľstvo pre tlmočenie musí čeliť rastúcemu pracovnému zaťaženiu a prípadným zmenám svojich pracovných metód, pričom k dispozícii sú len obmedzené výdavky na tlmočenie. Veľmi vysoká kvalita tlmočníckych služieb je však nevyhnutná na riadne fungovanie mnohojazyčnej inštitúcie a kvalitu európskeho súdnictva.

Riaditeľ, ktorý je priamo zodpovedný tajomníkovi, musí organizovať a motivovať službu zloženú z približne 80 úradníkov, z toho 75 konferenčných tlmočníkov, ku ktorým sa pridávajú v prípade potreby akreditovaní pomocní konferenční tlmočníci (p.k.t.) a realizovať úlohy v medziinštitucionálnom kontexte, pričom sa však dbá na zachovanie osobitosti tejto inštitúcie.

Uchádzači, štátni príslušníci jedného z členských štátov Európskej únie, musia mať vzdelanie osvedčené vysokoškolským diplomom alebo diplomom zodpovedajúcim úrovni vysokej školy. Musia preukázať spôsobilosť riadiť a koordinovať práce väčšej administratívnej jednotky. Vyžadujú sa znalosti a rozsiahle odborné skúsenosti týkajúce sa povahy funkcií zodpovedajúcich tomuto pracovnému miestu. Uchádzač musí mať odbornú prax aspoň v dĺžke desať rokov. Odborné skúsenosti v oblasti konferenčného tlmočenia sú výhodou.

Uchádzači musia mať výbornú znalosť jedného úradného jazyka Európskej únie a dobrú znalosť dvoch iných úradných jazykov. Zohľadní sa aj znalosť ďalších jazykov. Vzhľadom na povahu služby musí mať riaditeľ dobrú znalosť tak francúzskeho, ako aj anglického jazyka.

PODÁVANIE PRIHLÁŠOK

Uchádzači o toto zamestnanie musia podať prihlášku do výberového konania na Súdnom dvore elektronickou poštou výlučne na adresu appel_candidatures@curia.europa.eu najneskôr do 12. februára 2016 do 17.00 hod. K tejto prihláške treba pripojiť podrobný životopis a všetky ostatné vhodné dokumenty. Uchádzači musia k svojej prihláške pripojiť aj písomný opis svojej predstavy o úlohe a funkcii riaditeľa pre tlmočenie, ktorá by nemala presiahnuť päť strán, pričom uvedú skutočnosti, ktoré podľa ich názoru opodstatňujú ich prijatie na toto miesto.

V Luxemburgu 1. decembra 2015

---

(1)  Ďalšie informácie o Súdnom dvore Európskej únie, ako aj o riaditeľstve pre tlmočenie sú k dispozícii na internetovej stránke inštitúcie www.curia.europa.eu

---